kardosdrur/scandi-wiki huggingface dataset:
Erik Kromann

Erik Kromann (født 1946) var fra 1980 til 2020 leder af Marstal Søfartsmuseum i Marstal på Ærø, lærer, politiker, sømand og forfatter. Han har sammen med Inge-Lise Kromann (1946-2008) børnene Hans, Sara samt adoptivsønnen Nils. Kromann er født og opvokset i skipperbyen Marstal.

Efter sin studentereksamen gennemførte han lærer- og navigationsuddannelsen. I 1980, efter både at have været lærer og sømand i en tid, blev han leder af Marstal Søfartsmuseum. Kromann har desuden været redaktør for kvartalsbladet Ærøboen siden 1990 og leder af sømandskoret Marstal Småborgerlige Sangforening.

Erik er ivrig deltager i stort set alle TV-programmer og indslag, der omhandler Ærø, herunder specielt Marstal.

Bøger 
 En by ændrer ansigt, 1990 (sammen med Andrea Galsbo)
 Skibet, 1992 (sammen med Holm-Petersen)
 Marstal Søfart 1925-2000, 2000 (sammen med Karsten Hermansen m.fl.)
 Dit ansigt piver sømand, 2003
 Danske søfolk under Dannebrog, 2004
 m.fl.

Politik 
 Medlem af Ærø Kommunes første kommunalbestyrelse
 Medlem af Teknik- og havneudvalget i Marstal Kommune som brugernes repræsentant igennem 20 år

Priser 
 Kaptajn H.C. Lungreens Legat for danske forfattere og andre, der har øget interessen hos ungdommen for Sølivet. 2008
 Sydfyenske Dampskibs-selskabs Fond maritime pris. 2009'
 Bikubens museumslegat 2011
 Bygd-prisen 2016
 Martha-prisen 2016

Referencer

Eksterne links/kilder 
 Marstal Søfartsmuseum 
 Sydfyenske-Prisen 2009

Kommunalbestyrelsesmedlemmer fra Det Konservative Folkeparti
Faglitterære forfattere fra Danmark
Museumsfolk fra Danmark
Personer fra Marstal
Dansksprogede forfattere fra Danmark
Gerning Kirke

Gerning Kirke ligger i Gerning Sogn i det tidligere Houlbjerg Herred, Viborg Amt, nu i Favrskov Kommune, Region Midtjylland. Apsis, kor og skib er opført i romansk tid af granitkvadre over skråkantsokkel. Apsis har skråkantet gesims under taget. Syddøren er udvidet, norddøren er forsvundet. Det romanske østvindue i apsis er genåbnet. Tårnet er opført i sengotisk tid, men er stærkt omdannet i 1944.

Våbenhuset er opført i 1869. I dets murværk ses en reliefsten med Korsfæstelsen og et brudstykke af en tovstav; den stammer formodentlig fra en af dørene. I murværket ses desuden en skakbrætsten med 5 vandrette og 5 lodrette rækker. Midterfeltet er enten beskadiget eller har fragment af et ornament. At stenen er indsat i en teglstensmur tyder på, at den er flyttet fra en anden placering.

Kor og skib fik i sengotisk tid indbygget krydshvælv af den østjyske type på vægpiller. Halvkuppelhvælvet i apsis er nyopført. Ved en istandsættelse i 1900 afdækkedes kalkmalede dekorationer i hvælvene, ornamentikken blev hårdt opmalet. Altertavlen er et rammeværk fra 1869 med Thorvaldsens Kristus i gips. Prædikestolen er fra 1869.

Den romanske døbefont af granit har løver, korslam og fugl samt mandshoved på kummen.

Noter

Eksterne kilder/henvisninger 

 Gerning Kirke  hos nordenskirker.dka
 Gerning Kirke hos KortTilKirken.dk

Kirker i Favrskov Kommune
Kirker i Århus Stift
Kirker i Viborg Amt
Baidu

Baidu, Inc. () er en kinesisk internetvirksomhed med hovedkontor i Beijings Haidian District. Baidu blev stiftet den 18. januar 2000 og er en af verdens største internetvirksomheder og udviklere af AI. Selskabet er børsnoteret, og blev i 2007 optaget i NASDAQ-100-indekset ved NASDAQ-børsen.

Baidu udbyder en række tjenster og serviceydelser, herunder bl.a. en kinesisk-sproget søgemaskine af samme navn, tjenesten Baidu Maps, diskussionsfora etc.

Referencer 

Søgemaskiner
Virksomheder i Beijing
Etableret i 2000
Selskaber noteret på NASDAQ
Softwarevirksomheder fra Kina
Takida

Takida er et svensk rockband, der opstod i 1999. Gruppen har især i hjemlandet Sverige haft kæmpe succes med hitsingler såsom "Curly Sue" og "The Things We Owe".

Gruppen udgav deres debutalbum ...Make You Breathe i 2006. Senere samme år udkom singlen "Losing", der opnåede en 2. plads på den svenske hitliste.

Året efter udgav gruppen deres andet album Bury the Lies (genudgivet i 2009 i en Platinum Edition med 3 numre fra debutalbummet). Albummet indeholder bl.a. gruppens hidtil største hit "Curly Sue". Sangen var år 2008s største hit på Sveriges Radio P3s Trackslistan (Trackslistan er en svensk pendant til Tjeklisten på danske P3), det 21. største singlehit i Sverige fra 1975 og frem , og nummeret fik tilmed lidt spilletid på danske Hit FM. Sidenhen er sangen i en lytterafstemning, på Sveriges P3 ultimo 2009, blevet kåret til det 13. største svenske hit i 00'erne . I 2009 blev "Curly Sue" desuden den 63. mest sete musikvideo på den dansk-svenske udgave af MTV.
Opfølgningssinglen "Handlake Village" blev også et pænt hit i hjemlandet.

I 2009 udkom gruppens tredje album The Darker Instinct. Førstesinglen "As You Die" gjorde kun mindre væsen af sig. Men andensinglen "The Things We Owe" blev et kæmpe hit i hjemlandet og formåede også at blive det 89. største hit i 2009 på den danske radiokanal Radio Viborg. Medio 2010 blev tredjesinglen, "Never Alone, Always Alone", et mindre hit i hjemlandet.
I sommeren 2011 udkom gruppens fjerde album, The Burning Heart, hvorfra tredjesinglen "You Learn" blev et stort hit i hjemlandet. I 2012 kom opsamlingsalbummet "A Lesson Learned - The Best Of", og efterfølgende er der kommet albums som "All Turns Red", "A Perfect World" og "Sju".

Diskografi 
 ...Make You Breathe (2006)
 Bury the Lies (2007)
 The Darker Instinct (2009)
 The Burning Heart (2011)
 A Lesson Learned - The Best Of (2012)
 All Turns Red (2014)
 A Perfect World (2016)
 Sju (2019)
 The Demo Days (2020)
 Falling From Fame (2021)

Referencer

Eksterne henvisninger 

 

 
Musikgrupper fra 1999
Friganisme

Friganisme () er en livspraksis, der vægter minimal deltagelse i den konventionelle forbrugsøkonomi og i stedet anvender alternative strategier for at skaffe nødvendige ressourcer. Friganeres kost består ofte af skraldet mad, som ellers ville have været smidt ud.

Mad og drikke
Aktivisme
Politik
Hvor som helst - når som helst

Hvor som helst - når som helst er debutalbummet fra den danske popgruppe Sukkerchok, der blev udgivet den 4. maj 2009 på Universal Music. Albummet modtog i oktober 2009 guld for 15.000 eksemplarer af IFPI Danmark.

Titelnummeret "Hvor som helst - når som helst" var titelmelodi til femte sæson af realityshowet Paradise Hotel på TV3. Gruppen deltog i Dansk Melodi Grand Prix 2009 med sangen "Det' det", der opnåede en tredjeplads. Begge singler opnåede en top 5-placering på hitlisten, og modtog guld for 15.000 solgte eksemplarer.

Albummet fik en særdeles hårdhændet modtagelse af de danske anmeldere. Musikmagasinet Gaffa gav albummet én ud af seks stjerner, og skrev blandt andet, at albummet er "...en omgang sødsuppe og propper kandiserede synthesizere og trommemaskiner i halsen på lytteren – og vokaler, der bliver lige så flade som candyfloss i munden, i deres syntetiske indpakning." Astrid Kirstine Dynesen fra DR gav ligeledes albummet én ud af seks stjener: "Musikalsk har vi at gøre med et rendyrket popalbum, der trækker hårdt på 80'er-kitsch. Forvent altså intet organisk eller originalt, – men derimod en ordentlig flok synthinficerede partynumre med tvivlsomt ørehænger-potentiale og i øvrigt så banale tekster, at man ikke helt ved om man skal grine eller græde".

Spor

Hitlister og certificeringer

Ugentlige hitlister

Certificeringer

Kilder

Eksterne henvisninger 
 

Album fra 2009
Sukkerchok-album
Grønning Kirke

Grønning Kirke ligger i Grønning Sogn i det tidligere Salling Nørre Herred, Viborg Amt, nu Skive Kommune, Region Midtjylland. Kirken blev istandsat i 1964.

Apsis, kor og skib er opført i romansk tid af granitkvadre over skråkantsokkel. I murværket ses flere oprindelige rundbuevinduer. Norddøren er næsten forsvundet, syddøren er stadig i brug.

Omkring syddøren ses en portal med to søjlepar. På sydportalens tympanon ses en dramatisk udformet løve i relief, kapitælerne har primitive relieffer, her ses dyr og dekorativ udsmykning samt en kapitæl og en base med to modsatrettede figurer, kapitælens motiv med de to modsatrettede figurer kan minde om motivet med den falske præst på fonten i Skelby Kirke på Falster og på fonten i Fole Kirke på Gotland. Vest for portalen ses en skakbrætsten med 5 vandrette og 8 lodrette rækker. Tårn og våbenhus er opført i sengotisk tid.

Kor og skib har bjælkelofter. Apsis har bevaret sit halvkuppelhvælv men er skilt fra koret ved en væg. Den runde korbue har bevaret profilerede kragsten og sokkelsten. Alterprydelsen er en niche med en brændende urne og en trekant med Jahves navn på hebraisk i strålekrans, denne udsmykning stammer formodentlig fra 1700-tallet. Bent Exner har udført et kors til alteret i 1965, ved besøget i 2005 var korset ikke opstillet. Prædikestolen er fra 1605.

Døbefont 
Kirkens døbefont har fået ny kumme i 1964, kummen står på en sandstensfod fra 1100-tallet af den gotlandske mester Hegvald, foden er noget ophugget, (Mackeprang s.369). På foden ses fire skulpturelt udførte dyrehoveder med remfletværk, som er typisk for Hegvald, mellem hovederne ses tre relieffer, en mand griber om sin hals, en mand står ved et træ med en strikke om halsen, en mand hænger i et tre. Disse tre relieffer tolkes som Judas selvmord, efter han havde forrådt Jesus, motiverne findes ikke på andre fonte, som tillægges Hegvald, og er unik i fontekunsten. Fontefoden er registreret i Mackeprang -Importerede kalk og sandstensfont – Østlig import – Romanske fonte.

Roosval  mener at foden i Grønning Kirke beviser, at de jyske stenmestre har haft kendskab til den tidlige stenkunst på Gotland og er blevet inspireret af denne. Mackeprang modgår dette og mener, at de jyske stenmestre havde rigeligt med inspirationskilder i nærområdet, og han kan ikke se, hvor inspirationen fra de gotlandske mestre har givet sig udslag.

I tårnrummet står en romansk granitfont med firkantet fod. Denne font siges i kirken at være kirkens gamle font, men den nærmere historik kendes ikke.

Noter

Eksterne kilder/henvisninger 

 Grønning Kirke  hos nordenskirker.dk
 Grønning Kirke hos KortTilKirken.dk

Kirker i Skive Kommune
Kirker i Viborg Stift
Kirker i Viborg Amt
Simi Jan

Simi Jan (født 22. marts 1979 i Gentofte) er en dansk journalist med pakistansk baggrund, der siden 2006 har arbejdet for TV 2 Nyhederne som korrespondent.

Biografi 
Simi Jan blev født på Gentofte Hospital af forældre, der var indvandret til Danmark fra Pakistan, og er opvokset i Albertslund, Glostrup og Bagsværd. Hun er uddannet journalist fra  i Edinburgh i 2003 og har fra 2003-2005 læst mellemøststudier ved Syddansk Universitet.

Hun har tidligere arbejdet freelance for DR, Politiken, TV 2 og BBC. Hun har desuden tilrettelagt serien Islams Ansigter på P1 i 2006. Siden juni 2006 har hun været udlandsreporter for TV 2, og siden september 2007 har hun været korrespondent. Foruden Afghanistan dækker hun Indien og Pakistan.     

Jans anmelderroste debutbog "Til te hos Taleban" udkom i oktober 2012. 
I oktober 2022 udgav hun bogen "Kære Kabul".

Privat er hun gift med Allan og parret bor i Islamabad i Pakistan.

Priser 
I januar 2012 modtog Simi Jan Den Berlingske Fonds Journalistpris  med Puk Damsgård for deres journalistiske arbejde.

I maj 2012 modtog hun Mathildeprisen sammen med KULU. Denne pris er opkaldt efter forfatteren Mathilde Fibiger og gives til personer eller organisationer, der er med til at fremme ligestilling.

Referencer

Eksterne henvisninger 
 Interview i Lixen  oktober 2008
 Politiken Plus interview  maj 2008
 24 timer Simi Jan  februar 2010

Personer fra Gentofte 
Journalister fra Danmark
Ansatte ved TV 2
Personer i Kraks Blå Bog
Stedinghus

Stedinghus beliggende på Chr. F. Jensens vej 8 i Jyderup, har fungeret som selvejende kostskoleafdeling under Jyderup Realskole fra 1973 til 1982.
Stedinghus bestod af en afdeling med 23 små elever og en afdeling med 23 store elever. Foruden elever, der fulgte undervisningen på Jyderup Realskole, var der på Stedinghus Kostskole elever, der gik på gymnasium, HF og handelsskolen i Kalundborg eller gennemgik anden uddannelse i forlængelse af Realskolens afgangsklasse. 

I forbindelse med kostskolens ophør, blev Stedinghus Opholdssted og Udslusning etableret.

Eksterne henvisninger 
 Officiel hjemmeside for Stedinghus

Botilbud
Selvejende institutioner
Bygninger, konstruktioner og anlæg i Holbæk Kommune
Tha Carter III

Tha Carter III er et album lavet af Lil Wayne. Det udkom i 2008. Med flere numre som endte på billboards 1. plads. Den solgte 1 million på en uge.

Eksterne henvisninger 

Album fra 2008
Lil Wayne-album
Waverly Place

Waverly Place er en gade i Greenwich Village i New York City. Gaden blev navngivet efter sir Walter Scotts roman Waverly i 1833. Gadens navn bliver brugt som reference i Disney Channel Original Series'en kaldet Magi på Waverly Place, som foregår i kvarteret.

Bygninger, konstruktioner og anlæg på Manhattan
Gader i New York City
Katekyo Hitman Reborn!

((Oversat: Hjemmelærer Hitman Reborn) på engelsk blot "Reborn!") er en japansk manga skrevet og illustreret af Akira Amano.

Serien handler om drengen Tsunayoshi Sawada, (ofte bare kaldt Tsuna) der er blevet udvalgt til at blive den tiende leder af mafiafamilien "Vongola". Derfor får han en hjemmelærer, der hedder Reborn. Han skal lære ham at blive en god mafiaboss. Han bliver venner med dynamiteksperten Hayato Gokudera og baseballspilleren Takeshi Yamamoto.

Anime

Sæson 1

Sæson 2 & 3 – Mod Varia 

Mangaserier
Animeserier
Asger Stig Møller

Asger Stig Møller (født 27. januar 1965, død 11. januar 2010) var en dansk forfatter og digter, søn af den senere udenrigsminister Per Stig Møller.

Asger Stig Møller var Per Stig Møllers ældste barn fra hans første, kortvarige, ægteskab med Gitte Jæger, som senere blev gift med forfatteren Thorkild Hansen.

Møller debuterede i 1991 med digtsamlingen Slangen mellem himmel og jord. Han blev i 2001 og 2004 tildelt arbejdslegater af Statens Kunstfond. I 1999 modtog han Forfatterne Harald Kiddes og Astrid Ehrencron-Kiddes Legat.

Fra sin tidlige ungdom var Møller indlagt på psykiatrisk afdeling, og gennem det meste af sit liv var han på forskellige former for medicin. I gennem sin ungdom var han aktiv i BZ-bevægelsen men tilhørte ellers ikke som sådan den yderste venstrefløj. I 2002 udgav han erindringsbogen Patienten O's tilståelser, hvor han både udleverede sig selv og sin berømte familie; bl.a. skrev han om sin alkoholisme, sin brug af prostituerede og sine psykiske lidelser. Bogen vidnede om sønnens kærlighed til sin far.

Gennem de sidste år af sit liv forsøgte han gentagne gange at begrænse sit alkoholforbrug - dog uden held.

I januar 2010 blev han fundet død i sin lejlighed på Nørrebro. Dødsårsagen opgives som sygdom.

Se også 
Møller-familien (politikere)

Eksterne kilder/henvisninger 
 
 Nekrolog i Berlingske.dk

Asger Stig
Digtere fra Danmark
Selvbiografer fra Danmark
Dansksprogede forfattere fra Danmark
Cafestol

Cafestol er et diterpen molekyle, med molekyleformlem C20H28O3 og molekylemassen 316.439 g/mol, der findes i kaffe. Af en typisk bønne caffea arabica udgør stoffet 0,6 % af vægten, men er til stede i høje mængder i ufiltreret kaffe såsom græsk kaffe.

Undersøgelser viser, at regelmæssig indtagelse af kogt kaffe øger kolesteroltallet med 8 % hos mænd og 10 % hos kvinder, mens filterkaffe kun havde en effekt af betydning hos kvinder.
Cafestol har også vist sig at modvirke kræft hos rotter.

Ifølge en undersøgelse fra 2007 foretaget af dr. David Moores laboratorium ved Baylor College of Medicine fungerer cafestol muligvis som en agonist for nuklearreceptorerne Farnesoid X receptor og Pregnane X receptor, hvilket resulterer i blokeringen af kolesterolhomøostase.,

Referencer

Eksterne henvisninger 
The cholesterol-raising factor from coffee beans, cafestol, as an agonist ligand for the farnesoid and pregnane X receptors 

Kaffe
Diterpener
Furaner
Suzuki Splash

Suzuki Splash (type EXB22 og EXB32) er en mikrobil, som ligesom sin forgænger Suzuki Wagon R+ deler platform og teknik med Opel Agila. Efter at bilen blev præsenteret på Frankfurt Motor Show 2007, kom den på markedet i april 2008. Førhen var en prototype med samme navn blevet vist på Paris Motor Show 2006. Splash bygges sammen med Opel Agila af Magyar Suzuki Zrt. i Esztergom, Ungarn.

Splash, som kun findes som femdørs, findes med tre forskellige motorer: To benzinmotorer fra Suzuki selv og en commonrail-dieselmotor med partikelfilter udviklet i joint venture med General Motors og Fiat og bygget af Suzuki i Indien.

Bagagerummet kan rumme mellem 178 og 1050 liter, og vendekredsen er 9,4 meter.

Uden merpris findes Splash kun med to udvendige farver (hvid og rød). Metallak koster 4.000 kr. ekstra − yderligere ekstraudstyr findes på grund af en rationel produktion kun i versionerne "Club" og "Comfort":
 Basic-modellen har blandt andet fire airbags (to front- og to sideairbags), højdejusterbart rat samt fører- og forreste passagersæde, servostyring, el-ruder foran, udelt fremklappeligt bagsæderyglæn, radioforberedelse med tagantenne og fire højttalere samt centrallåsesystem med fjernbetjening.
 Club-modellen har derudover to gardinairbags som går helt om til bagsædet, elektronisk stabilitetsprogram (ESP) med frakoblelig antispinregulering (TCSS, Traction Control Support System), el-justerbare og -opvarmelige sidespejle, på DDiS (diesel) sædevarme foran, 60:40 fremklappeligt bagsæderyglæn og klimaanlæg med pollenfilter (fra 2010 læderrat, radio og sædevarme).
 Comfort-modellen har derudover også tågeforlygter, læderrat, sædevarme foran (også med benzinmotor), 15" alufælge og cd-afspiller med ratbetjening (frem til 2010, derefter kun som Basic eller Club).

Selv om Splash først kom på markedet i foråret 2008, blev såvel Splash som den identiske Opel Agila i slutningen af juni 2008 kaldt tilbage til værkstederne, da passagerairbagen ved en kollision muligvis ikke udløstes korrekt.

Siden juli 2010 leverer det tyske German E Cars Splash som elbil.

I 2012 gennemgik Splash et let facelift, som indeholdt en større kølergrill, en afrundet motorhjelm samt nydesignede fatninger til tågeforlygterne. Bagpå blev luftudtagene integreret i kofangeren.

Sikkerhed 
Modellen blev i 2008 kollisionstestet af Euro NCAP med et resultat på fire stjerner ud af fem mulige.

Kilder 

 Salgskatalog/prisliste Suzuki Splash, november 2008 (på dansk) og marts 2009 (på tysk)
 Generelle informationer (på tysk)
 Tekniske specifikationer (på tysk)

Eksterne henvisninger 

 Officielt websted 

Splash
Mikrobiler
Forhjulstrukne biler
Biler introduceret i 2008
Biler fra 2000'erne
Biler fra 2010'erne
Pamiers

Pamiers er en fransk kommune og bysamfund beliggende i Occitanie, i den sydlige del af Frankrig ved Ariège-floden.

Byen er fødested for den franske komponist og organist Gabriel Fauré.

Referencer

Eksterne henvisninger 

 Pamiers hjemmeside 

Byer i Ariège
Tour de France-byer
Leo Esaki

Leo Esaki (født 12. marts 1925) er en japansk fysiker som delte Nobelprisen i fysik i 1973 med Ivar Giæver og Brian David Josephson for sin opdagelse af fænomenet af Kvantemekanisk tunnelering.

Personer fra Osaka
Fysikere fra Japan
Jerry Seinfeld

Jerry Seinfeld (født Jerome Allen Seinfeld den 29. april 1954 i Brooklyn, New York, USA) er en amerikansk komiker, som blev kendt ved lave stand-up i 1980'erne. Han blev dog først rigtig kendt, da han, sammen med sin ven Larry David skabte tv-serien Seinfeld, hvor han spiller sig selv. Efter serien sluttede i 1998 har han ikke været særlig aktiv. Det er dog blevet til gæsteoptrædener i diverse shows, og i 2007 var han med til at skrive Bee Movie, hvor han også lagde stemme til hovedrollen. I 2009 vendte han tilbage til rollen som "sig selv", da skuespillerne fra Seinfeld blev genforenet i Curb Your Enthusiasm. Fra 2010 til 2011 var Seinfeld producer på reality-showet The Marriage Ref, der handlede om ægteskabet. Fra 2012 har han været vært på webprogrammet Comedian in Cars Getting Coffee. Programmet har varet 11 sæsoner med de seneste udgivet 19. juli 2019.

Referencer

Eksterne henvisninger 
 

Komikere fra USA
Skuespillere fra New York
Tv-forfattere fra USA
Personer fra New York
Jøder fra USA
Standupkomikere fra USA
Manuskriptforfattere fra USA
Bee Movie

Bee Movie - Det store honningkomplot er en amerikansk animeret film fra 2007. Den er bl.a. skrevet af Jerry Seinfeld, som også lægger stemme til hovedrollen i filmen.

Ud over Jerry Seinfeld medvirker bl.a. også Renée Zellweger, Matthew Broderick, John Goodman og Chris Rock i filmen.
På den danske oversættelse medvirker Iben Hjejle, Lars Mikkelsen, Timm Vladimir og Laus Høybye.

Medvirkende

Dansk 
 Timm Vladimir som Barry B. Benson
 Iben Hjejle som Vanessa Bloome
 Laus Høybye som Adam Flayman
 Søren Spanning som Layton T. Montgomery
 Lars Mikkelsen som Ken
 Mick Øgendahl som Myggen Mooseblood 
 Ann Hjort
 Annette Heick
 Jette Sievertsen
 Max Hansen
 Therese Glahn

Engelsk 

 Jerry Seinfeld som Barry B. Benson
 Renée Zellweger som Vanessa Bloome
 Matthew Broderick som Adam Flayman
 Patrick Warburton som Ken
 John Goodman som Layton T. Montgomery
 Chris Rock som Myggen Mooseblood 
 Kathy Bates som Janet B. Benson
 Barry Levinson som Martin B. Benson
 Megan Mullally som Trudy, Honex turistguide
 Rip Torn som Lou Lo Duca
 Oprah Winfrey som Dommer Bumbleton
 Michael Richards som Bud Ditchwater
 Larry King som bien Larry King 
 Larry Miller som Dean Buzzwell
 Jim Cummings som fortælleren
 David Moses Pimentel som Hector
 Chuck Martin som Andy
 Brian Hopkins som Sandy Shrimpkin og TSA Agent
 John DiMaggio som Bailiff og pedel
 Tress MacNeille som Jeanette Chung, mor og ko
 Simon J. Smith som lastbilchauffør og Chet
 Ray Liotta som ham selv
 Sting som ham selv
 Robert Jayne som bi (ukrediteret)
 Carl Kasell som ham selv (ukrediteret)

Kilder

Eksterne henvisninger 
 

Amerikanske film fra 2007
Animationsfilm fra USA
Engelsksprogede film
The Marriage Ref

The Marriage Ref var en komisk reality-tv-serie skabt af Jerry Seinfeld, som havde premiere på NBC den 28. februar 2010. Serien handlede om ægteskabet og blev sendt i to sæsoner.

Referencer

Eksterne henvisninger 
 

Amerikanske tv-serier fra 2010'erne
Realityshows fra USA
Tv-programmer fra NBC
Jennifer Stone

Jennifer Lindsay Stone (født den 12. februar 1993) er en amerikansk skuespiller. Hun er bedst kendt for at spille Harper Finkle i Disney Channel-serien Magi på Waverly Place.

Filmografi

Eksterne henvisninger 

 

Skuespillere fra USA